Kristen Touborg (SF), 2004-02-05:
Nej, det sidste er jeg fuldstændig enig i, det er aldeles umuligt at vide, om koncentrationen er 1:100 eller 1:500, det vil naboen aldrig kunne se eller registrere.
Nu gjorde jeg rimelig meget ud af at sige, at jeg ikke synes, at alle disse ting er lige nødvendige.
Jeg kan bare ikke se, hvad problemet er ved at indføre det, også fordi det heller ikke rigtig koster noget.
Jeg glemte at sige, at vi støtter forslaget, vi støtter principperne i forslaget, men vi har nogle ender, vi godt lige vil kigge på, inden vi fuldstændig tilslutter os det.
Det giver mig også anledning til at sige, at jeg hørte meget efter, hvad ministeren sagde om de mange penge, der skulle bruges til at lave et grønt regnskab, og en af de ting, jeg kunne tænke mig at vi ville foreslå, var at følge de regler, der er i hektarstøtteordningen, hvor de mindste ejendomme er holdt uden for disse ting, og de skaber jo heller ikke ret mange problemer for miljø og natur.
Det vil nok være en af de ting, vi godt ville se på.
med at tørre det, for det er selvfølgelig indlysende, at hr. Jens Kirk har ret i, at hvis det var tilfældet, kunne der i alle slags korn være risiko for forskellige giftopblomstringer.
Når jeg svarede hr. Jens Kirks partifælle, som jeg gjorde, er det, fordi jeg ikke var til stede, da man behandlede sagen i SF's gruppe.
Derfor fandt jeg, at der kunne gives et mere kvalificeret svar, hvis spørgsmålet blev taget op i udvalget.
Jeg kan stå inde for over for hr. Jens Kirk, at jeg vil sætte mig ganske grundigt ind i beslutningsforslaget.
Jeg er lidt forundret over, at der er så mange ordførere, som vender sig så stærkt imod, at de her tal bliver offentliggjort.
Jeg synes ikke, at de nødvendigvis er lige relevante alle sammen, men jeg har lidt svært ved at se, hvad problemet skulle være i, at de bliver offentliggjort.
Der er vel ingen af os, der kan have noget som helst imod, at landbrugsstøtte, herunder modtaget hektarstøtte, miljøstøtte, dyretilskud m.v., offentliggøres.
Det er i øvrigt rigtigt, når ministeren siger
, at det kan man godt allerede i dag få at vide.
Det er der sådan set ikke noget særlig ophidsende i.
Forbrug af antibiotika: Det mener jeg sådan set ikke at der umiddelbart er så voldsomt stort behov for, for hvis man selv anvender antibiotika, så har man jo en sundhedsrådgivning, og så ligger der ret klare regnskabstal over det.
Men jeg har ingenting imod, at det bliver offentliggjort.
Man kan godt et eller andet sted sige, at hvis der er et meget stort forbrug, så er der i alt fald problemer.
Det er måske ikke så nødvendigt at gøre det, men fint nok for mig, jeg ser heller ingen problemer i at offentliggøre det.
Det samme gælder gødningsregnskabet.
Så kommer jeg til det med antal dyreenheder, og det synes jeg simpelt hen direkte er meget, meget hensigtsmæssigt.
Når vi ikke kan finde ud af det på anden vis, når vi ser den ene sag efter den anden med overproduktion af slagtesvin i tusindvis, så tror jeg ikke, at naboerne er ligeglade.
Jeg tror godt, de kan mærke, at der lugter væsentlig mere, når der produceres f.eks. 27.000 flere svin, end der er opgivet, det tror jeg godt de kan.
Og det skal altså være nu og ikke om halvandet eller to år, når det nye CHR-register eventuelt kommer til at fungere.
Så jeg håber, at ministeren her fra talerstolen kan sige, at det er på plads, og at regeringen nok skal sørge for, at tallene for, hvad der er produceret, og hvad der er lovligt, bliver sammenholdt.
Jeg synes, det er rimeligt, at man gør det sådan, at man går 3 år tilbage, for det er vel 8-10 år siden, at disse ting blev indført, og 5 fjumreår må vel være nok, så jeg synes, det er oplagt.
Der er ingen, der har gjort det her i god tro.
Hvis man har produceret for meget, så er det i ond tro, og det er man jo nødt til at tage straffen for.
Selvfølgelig kan det godt være, at der sådan i petitesseafdelingen bliver produceret en smule for meget, det vil jeg ikke afvise kan ske, men så sker der jo heller ikke meget ved, at det bliver offentliggjort.
Enhver kan jo se, at hvis det er helt nede i petitesseafdelingen, så er det det.
Men vi trænger utrolig meget til at få sikret, at den overproduktion ophører, og den skal ophøre nu, må vi sige til ministeren, og det her lovforslag kunne jo være en del af det.
Og kan vi ikke bruge det her til det, så kommer vi bare med et andet, for jeg er overbevist om, at der skal nok blive flertal for det.
Så skal jeg kun lige spørge Enhedslisten, om man ikke har glemt en enkelt ting, nemlig gmo-foder.
Jeg synes sådan set, at det ville høre meget fint hjemme her.
Endelig skal jeg sige, at det sidste punkt, som jeg ikke har været inde på endnu, nemlig kvælstoftal pr. hektar, tror jeg også er svært at få til at fungere, som det er nu.
Jeg vil meget gerne sige, at jeg også mener, at der er problemer i det på anden vis, f.eks. i forhold til dyrevelfærd.
Det er en sag, vi er nødt til at kigge ganske alvorligt på, men der kan jo ikke ske noget ved, at man laver sådan et regnskab, man skal bare vide, hvad det er, man vil bruge det til.
Her siger jeg, at det skal vi i hvert fald have drøftet ret godt igennem, inden vi er klar til at tilslutte os den del af det.